 T:

 T: 01 369 63 00

 F: 01 369 66 59

 Župančičeva 3, p.p.644a, 1001 LjubljanaE: gp.mf@gov.si

www.mf.gov.si

**PRILOGA 1 (spremni dopis – 1. del):**

|  |
| --- |
|  |
| Številka: 007-841/2021/5 |
| Ljubljana, dne 14. julija 2021  |
| EVA 2021-1611-0059 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Uredba o spremembah Uredbe o davčni obravnavi povračil stroškov in drugih dohodkov iz delovnega razmerja – predlog za obravnavo** |
| 1. Predlog sklepov vlade: |
| Na podlagi 3., 4., 7. in 8. točke prvega odstavka ter drugega odstavka 44. člena Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19 in 66/19) in četrte alineje tretjega odstavka 3. člena Zakona o posebnem davku na določene prejemke (Uradni list RS, št. 72/93, 22/94, 45/95, 12/96 in 82/97 – odl. US) je Vlada Republike Slovenije na ………… seji pod točko ………. dne ……….. sprejela SKLEP»Vlada Republike Slovenije je izdala Uredbo o spremembah Uredbe o davčni obravnavi povračil stroškov in drugih dohodkov iz delovnega razmerja.«.  Mag. Janja Garvas Hočevar, v. d. generalnega sekretarjaPriloga:* Uredba o spremembah Uredbe o davčni obravnavi povračil stroškov in drugih dohodkov iz delovnega razmerja

Sklep prejmejo:* Ministrstvo za finance,
* Služba Vlade Republike Slovenije za zakonodajo,
* Generalni sekretariat Vlade Republike Slovenije.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| * mag. Tina Humar, generalna direktorica Direktorata za sistem davčnih, carinskih in drugih javnih prihodkov, Ministrstvo za finance,
* mag. Petra Istenič, vodja Sektorja za sistem obdavčitve dohodkov in premoženja, Ministrstvo za finance.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Zunanji strokovnjaki pri pripravi gradiva niso sodelovali.  |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| 5. Kratek povzetek gradiva: |
| S predlogom sprememb uredbe se na novo določa višina, do katere se povračilo stroškov prevoza na delo in z dela, ne vštevata v davčno osnovo.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/NE |
| b) | usklajenost slovenskega pravnega reda s pravnim redom Evropske unije | DA/NE |
| c) | administrativne posledice | DA/NE |
| č) | gospodarstvo, zlasti mala in srednja podjetja ter konkurenčnost podjetij | DA/NE |
| d) | okolje, vključno s prostorskimi in varstvenimi vidiki | DA/NE |
| e) | socialno področje | DA/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/NE |
| 7.a Predstavitev ocene finančnih posledic nad 40.000 EUR: |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo je bilo objavljeno na spletnem portalu E-demokracija. NE |
| Datum objave: V razpravo so bili vključeni: Mnenja, predlogi in pripombe z navedbo predlagateljev.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Mag. Andrej Širceljminister |

**(jedro gradiva):**

 **PREDLOG**

**(2021-1611-0059)**

Na podlagi 3., 4., 7. in 8. točke prvega odstavka ter drugega odstavka 44. člena Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19 in 66/19) in četrte alineje tretjega odstavka 3. člena Zakona o posebnem davku na določene prejemke (Uradni list RS, št. 72/93, 22/94, 45/95, 12/96 in 82/97 – odl. US) Vlada Republike Slovenije izdaja

**U R E D B O**

**o spremembah Uredbe o davčni obravnavi povračil stroškov in drugih dohodkov iz delovnega razmerja**

1. **člen**

V Uredbi o davčni obravnavi povračil stroškov in drugih dohodkov iz delovnega razmerja (Uradni list RS, št. 140/06, 76/08, 63/17, 71/18 in 104/21) se v 3. členu v prvem odstavku znesek »0,13 eura« nadomesti z zneskom »0,18 eura« ter črta zadnji stavek.

Drugi odstavek se spremeni tako, da se glasi:

»(2) Ne glede na prejšnji odstavek višina povračila stroškov za prevoz na delo in z dela, ki se ne všteva v davčno osnovo dohodka iz delovnega razmerja, ugotovljena pod pogoji iz prejšnjega odstavka, ni nižja od 140 eurov mesečno.«.

Četrti odstavek se črta.

Dosedanji peti in šesti odstavek postaneta četrti in peti odstavek.

Sedmi odstavek se črta.

1. **člen**

V 5. členu se na koncu doda nov peti odstavek, ki se glasi:

»(5) Javno prevozno sredstvo po tej uredbi je prevozno sredstvo, s katerim se opravlja javni prevoz. Javni prevoz po tej uredbi je prevoz, ki je pod enakimi pogoji dostopen vsem uporabnikom prevoznih storitev in se izvaja v komercialne namene.«.

PREHODNA IN KONČNA DOLOČBA

1. **člen**

**(podaljšanje roka začetka uporabe)**

V 3. členu Uredbe o spremembah uredbe o davčni obravnavi povračil stroškov in drugih dohodkov iz delovnega razmerja (Uradni list št. 104/21) se v drugi alineji prvega odstavka besedilo »avgust 2021« nadomesti z besedilom »september 2021«.

1. **člen**

**(začetek uporabe)**

(1) Spremenjen 3. člen uredbe se začne uporabljati za povračila stroškov prevoza na delo in z dela za delojemalce, na katere se nanaša Dogovor o odpravi varčevalnih ukrepov v zvezi s povračili stroškov in drugimi prejemki javnih uslužbencev, zamiku izplačilnega dneva plače pri proračunskih uporabnikih ter regresu za letni dopust za leto 2021 (Uradni list RS, št. 88/21), za mesec julij 2021, do takrat pa se uporablja 3. člen Uredbe o davčni obravnavi povračil stroškov in drugih dohodkov iz delovnega razmerja (Uradni list RS, št. 140/06, 76/08, 63/17, 71/18 in 104/21).

1. **člen**

**(začetek veljavnosti)**

(1) Ta uredba začne veljati naslednji dan po objavi v Uradnem listu Republike Slovenije.

Št. 007-841/2021/5

Ljubljana, dne 14. julija 2021

EVA 2021-1611-0059

 Vlada Republike Slovenije

 Janez Janša,

 predsednik

**OBRAZLOŽITEV:**

I. UVOD

1. **Pravna podlaga**

Pravna podlaga za izdajo Uredbe o spremembah Uredbe o davčni obravnavi povračil stroškov in drugih dohodkov iz delovnega razmerja so 3., 4., 7. in 8. točka prvega odstavka ter drugi odstavek 44. člena Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19 in 66/19) in četrta alineja tretjega odstavka 3. člena Zakona o posebnem davku na določene prejemke (Uradni list RS, št. 72/93, 22/94, 45/95, 12/96 in 82/97 – odl. US). V skladu z navedeno pravno podlago vlada določi pogoje in višine povračil stroškov in drugih dohodkov, do katerih se ne vštevajo v davčno osnovo.

1. **Rok za izdajo uredbe, določen z zakonom**

Rok za izdajo uredbe z zakonom ni neposredno določen, vendar je, glede na to, da naj bi se uredba začela uporabljati za nadomestila povračil stroškov za prevoz na delo in z dela za delojemalce, na katere se nanaša Dogovor o odpravi varčevalnih ukrepov v zvezi s povračili stroškov in drugimi prejemki javnih uslužbencev, zamiku izplačilnega dneva plače pri proračunskih uporabnikih ter regresu za letni dopust za leto 2021 (Uradni list RS, št. 88/21, v nadaljnjem besedilu: dogovor) za mesec julij 2021, ter se za preostale delojemalce premika rok začetka uporabe iz za mesec avgust 2021 na za mesec september 2021, treba, da je uredba izdana in tudi začne veljati v najkrajšem možnem času, to je še pred izplačilom plač za mesec julij 2021 oziroma pred začetkom meseca avgusta 2021.

1. **Splošna obrazložitev predloga uredbe, če je potrebna**

Z uredbo se naslavlja problematika, ki je bila zaznana v zvezi z Uredbo o spremembah Uredbe o davčni obravnavi povračil stroškov in drugih dohodkov iz delovnega razmerja (Uradni list RS, št. 104/21). Predvsem se naslavlja problematika, ki se je zaznala pri delojemalcih oziroma delodajalcih, za katere ne velja dogovor (zasebni sektor), in sicer znižanje neobdavčenega dela povračila stroškov iz 0,18 evra na 0,13 evra na vsak polni kilometer razdalje med običajnim prebivališčem in mestom opravljanja dela ter posledično obdavčevanje zneska povračila, prejetega nad tem zneskom oziroma zniževanje zneska, do katerega je upravičen delojemalec, na katero so opozorili tako sindikati kot tudi delodajalci. Odpravlja se neenako obravnavo med delojemalci, ki dosegajo dohodek iz delovnega razmerja v Sloveniji in tistimi, ki dosegajo dohodek iz delovnega razmerja iz tujine. Odpravlja se nejasnost v zvezi z drugim odstavkom 3. člena uredbe v povezavi z minimalnim zneskom. Poleg tega se je izkazalo, da je določanje višine neobdavčenega dela z določenim pogojevanjem (npr. predložitev dokazila o nakupu vozovnice) oziroma z določanjem z upoštevanjem sorazmernosti glede na dneve prisotnosti na delu administrativno preobremenjujoče oziroma težko izvedljivo glede na različne položaje delojemalcev oziroma sisteme določanja pravic do povračil stroškov prevoza na delo in z dela (kolektivne pogodbe na različnih ravneh, interni akti delodajalca, pogodbe o zaposlitvi, …) oziroma povzroča negotovost in številna vprašanja.

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

II. VSEBINSKA OBRAZLOŽITEV PREDLAGANIH REŠITEV

*Jedro spremenjene uredbe*

S predlagano spremembo 3. člena Uredbe o davčni obravnavi povračil stroškov in drugih dohodkov iz delovnega razmerja (Uradni list RS, št. 140/06, 76/08, 63/17, 71/18 in 104/21; v nadaljnjem besedilu: uredba) se vrača višina, do katere se povračilo stroškov prevoza na delo in z dela ne všteva v davčno osnovo na višino 0,18 evra za vsak polni kilometer razdalje med običajnim prebivališčem in mestom opravljanja dela, kot je veljala pred zadnjo spremembo uredbe, za tiste, ki niso imeli možnosti javnega prevoza in čezmejne delovne migrante. Nadalje se v 3. členu jasneje določa minimalna višina povračila stroška prevoza na delo iz z dela, ki se ne všteva v davčno osnovo ter poenostavlja določanje neobdavčene višine pri posameznem delojemalcu. Odpravlja se določanje neobdavčene minimalne višine z upoštevanjem prisotnosti na delu v posameznem mesecu. Odpravlja se tudi določanje neobdavčenega dela v višini imenske neprenosne mesečne vozovnice (javni prevoz) ob predložitvi dokazila o nakupu te vozovnice.

Predlaga se, da se delojemalcu povračilo stroškov za prevoz na delo in z dela ne všteva v davčno osnovo dohodka iz delovnega razmerja, pod pogoji iz prvega odstavka 3. člena uredbe, najmanj do višine 140 evrov mesečno, čeprav bi bila višina neobdavčenega dela, določena z upoštevanjem prvega odstavka 3. člena (razdalje in vrednosti 0,18 evra na kilometer), nižja. Navedena višina je določena z upoštevanjem imenske neprenosne mesečne vozovnice ali več vozovnic, potrebnih za prihod na delo in z dela, pri kateri je neobdavčena višina povračil stroškov prevoza na delo in z dela določena po splošnem pravilu iz prvega odstavka 3. člena uredbe (kilometrina za cel mesec dela ob upoštevanju povprečnih mesečnih delovnih dni v letu, in sicer 18 delovnih dni v mesecu) v splošnem višja, kot če bi se upoštevala cena imenske neprenosne mesečne vozovnice, ki je določena na podlagi tarife prevoznin po Uredbi o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice ((Uradni list RS, št. 29/19 in 79/21) ter še dvakratnika tovrstne vozovnice za mestni promet. Pri določitvi te višine je upoštevan primer, ko delojemalec za prihod na delo potrebuje mesečno vozovnico za mestni promet v mestu običajnega prebivališča (40 evrov), za mestni promet v mestu opravljanja dela (40 evrov) ter v javnem linijskem prevozu potnikov v notranjem cestnem prometu (60 evrov, kjer gre za neprenosno imensko mesečno vozovnico za razdaljo nad 10 do 15 km, kjer je višina kilometrine za to razdaljo ob upoštevanju 18 delovnih dni v mesecu že višja od cene navedene vozovnice). S tem se bistveno poenostavi sistem in vzpostavi večjo gotovost in pravno varnost delodajalcev in delojemalcev.

Pogoja, pod katerima se delojemalcu povračilo stroškov za prevoz na delo in z dela ne všteva v davčno osnovo dohodka iz delovnega razmerja najmanj do višine 140 evrov, sta:

- vsaj en dan prisotnosti na delu in

- vsaj en kilometer oddaljenosti od kraja običajnega prebivališča delojemalca do delovnega mesta.

S predlaganimi spremembami se torej vzpostavlja višino, do katere se povračilo stroškov prevoza na delo in z dela ne všteva v davčno osnovo, na bolj splošen način, brez vezave na sistem pravic določenega segmenta delodajalcev oziroma sektorja, na višini, ki v splošnem glede na sedanji dogovorjen nivo pravic v javnem sektorju in gospodarstvu ne bo pomenila nastanka razlik, ki bi bili predmet obdavčitve. S tem se poenostavlja sistem, predvsem za gospodarstvo, saj se pri določitvi neobdavčene višine se ne zahteva ali pogojuje vsakomesečno predlaganje potrdila o nakupu imenske neprenosne mesečne vozovnice. Poleg tega se daje gospodarstvu oziroma tistim delodajalcem in sindikatom, za katere ne velja dogovor, več manevrskega prostora za prilagoditev oziroma ponovni dogovor o določitvi pravice do povračila stroškov prevoza na delo, saj je dejstvo, da je sprejeta novela uredbe, s katero se je neobdavčen del povračil stroškov na delo in z delo vezal na spremembe na ravni pravic v javnem sektorju, povzročila prilagajanje oziroma novo kolektivno dogovarjanje. S podrobno vezavo pri določanju neobdavčenega dela povračil stroškov za prevoz na delo in z dela na določitev oziroma dogovor med delodajalci in sindikati javnega sektorja se posredno sili preostale delodajalce, da pravico do povračila uredijo na enak način, kot so se dogovorili delodajalci in sindikati javnega sektorja oziroma za javni sektor. Poleg tega se s takšnim pristopom komplicira določanje neobdavčenega dela povračil stroškov za prevoz na delo in z dela in povzroča administrativno zapletenost sistema tako za davčni organ kot delodajalce, ki imajo pravico urejeno na drugačen način, in sistema ne želijo ali ne morejo spreminjati (ne morejo doseči drugačnega kolektivnega dogovora).

*Začetek uporabe spremenjene uredbe*

Predlaga se, da se uredba začne uporabljati za povračila potnih stroškov za mesec julij 2021 za delojemalce, na katere se nanaša dogovor, in za povračila stroškov prevoza na delo in z dela za vse ostale delojemalce za mesec september 2021. Navedeno razlikovanje se uvaja iz razloga, da se za javne uslužbence sistem pravic iz naslova povračil stroškov na podlagi dogovora in na njegovi podlagi sklenjenih aneksov kolektivnih pogodb sistem že uporablja, pri tem pa bo davčna obravnava povračil stroškov za te delojemalce ugodnejša glede na veljavni sistem. Sistem pravic iz naslova povračil stroškov pa se za delojemalce, na katere se ta sistem pravic na podlagi dogovora ne veže (delojemalci v zasebnem sektorju), ne spreminja. Za delodajalce in delojemalce v zasebnem sektorju bo tako (administrativna) prilagoditev novemu sistemu obsežnejša, saj bo se bodo morali prilagoditi spremenjeni davčni obravnavi povračil stroškov prevoza na delo in z dela, medtem ko se sama pravica do povračil stroškov (praviloma oziroma v vseh primerih ko sistem pravic do povračil stroškov prevoza na delo in z dela ni vezan na višino povračil stroškov prevoza na delo in z dela, ki jih kot višino, do katere se ne vštevajo v davčno osnovo od dohodka iz delovnega razmerja, določa tozadevna uredba) ne spreminja. Uvedba različnih rokov uporabe uredbe glede na to, ali delodajalca in delojemalca sistem povračil stroškov prevoza na delo in z dela veže dogovor ali ne, je tako potreben zaradi zahteve po prilagoditvi novemu sistemu za vse delodajalce in delojemalce, na katere se dogovor ne nanaša, saj to zahteva dodatne (administrativne) prilagoditve.